
Ministru kabineta rīkojums Nr. 90
Rīgā 2022. gada 15. februārī (prot. Nr. 8 11. §)
Par Valsts policijas amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz likuma "Par policiju" 8. panta otro daļu un ievērojot Ministru kabineta 2021. gada 7. decembra noteikumu Nr. 793 "Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm tiek nosūtītas dalībai starptautiskajās misijās un operācijās, un dalības finansēšanas kārtība" 11. punktu, nosūtīt dalībai Eiropas Savienības novērošanas misijā Gruzijā (EUMM Georgia) no 2022. gada 19. februāra līdz 2023. gada 18. februārim:
· 1.1. majoru Jāni Zaļo, Valsts policijas Galvenās kriminālpolicijas pārvaldes Starptautiskās sadarbības pārvaldes 1. nodaļas vecāko inspektoru;
· 1.2. majoru Edgaru Liepu, Valsts policijas Galvenās kārtības policijas pārvaldes Koordinācijas un kontroles pārvaldes Operatīvās vadības biroja vecāko inspektoru;
· 1.3. virsleitnanti Kristīni Eiduku, Valsts policijas Rīgas reģionālās pārvaldes Kārtības policijas pārvaldes Nepilngadīgo lietu nodaļas inspektori.
· 2. Noteikt šā rīkojuma 1. punktā minētajām Valsts policijas amatpersonām ar speciālajām dienesta pakāpēm koeficientu 1,4 piemaksas aprēķināšanai.
· 3. Lai nodrošinātu šā rīkojuma 1. punktā minēto Valsts policijas amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (EUMM Georgia), Finanšu ministrijai:
· 3.1. no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai (Valsts policijai) 2022. gadā 129 195 euro;
· 3.2. likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas un izskatīšanas procesā paredzēt finansējumu 2023. gadam 20 628 euro apmērā budžeta apakšprogrammā 06.01.00 "Valsts policija".

